BJP : ನಮ್ಮ ರಾಜ್ಯದಲ್ಲಿ ಮಾತ್ರ ಬಿಜೆಪಿ ರೂಲ್ಸ್ ಫಾಲೋ ಆಗ್ತಾ ಇಲ್ಲ: ಸಿಎಂ ಬದಲಾವಣೆಗೆ ಟಾಂಗ್ ಕೊಟ್ಟ ಸಂಸದ ಬಸವರಾಜು ಬೆಂಗಳೂರು: ಪ್ರಧಾನಿ ನರೇಂದ್ರ ಮೋದಿಯವರು ತಮ್ಮ ಎರಡನೇ ಅವಧಿಯಲ್ಲಿ ಮೊದಲನೇ ಭಾರಿ ಬುಧವಾರ ಜುಲೈ7ದಂದು ಸಂಪುಟ ಪುನರ್ ರಚನೆ ಮಾಡಿ ಹೊಸಾ ಮುಖಗಳಿಗೆ ಆಧ್ಯತೆ ನೀಡಿದ್ದರು. ಯುವ ಸಂಪುಟ ಎನ್ನುವ ಹೆಸರಿನಲ್ಲಿ ಹಿರಿಯ ನಾಯಕರಿಗೆ ಮೋಸ ಮಾಡಲಾಗಿದೆಯೇ? ಏಕೆಂದರೆ ನೂತನ 43 ಸಂಸದರು ಪ್ರಧಾನಿ ನರೇಂದ್ರ ಮೋದಿ ಸಂಪುಟ ಸೇರಿದ್ದು. ಬುಧವಾರ ಸಂಜೆ ರಾಷ್ಟ್ರಪತಿ ಭವನದಲ್ಲಿ ಪ್ರಮಾಣ ವಚನವನ್ನೂ ಸ್ವೀಕರಿಸಿದ್ದಾರೆ. ಈ 43 ಸಚಿವರ ಪೈಕಿ 11 ಜನ ಮಹಿಳೆಯರು ಈ ಸಚಿವ ಸಂಪುಟಕ್ಕೆ ಸೇರಿಸಲಾಗಿದೆ. ಈ ಕುರಿತು ಪತ್ರಕರ್ತರ ಪ್ರಶ್ನೆಗೆ ಪ್ರತಿಕ್ರಿಯಿಸಿದ ತುಮಕೂರು ಬಿಜೆಪಿ ಸಂಸದ, ತುಮಕೂರು ಭಾಗದ ಪ್ರಬಲ ಲಿಂಗಾಯತ ನಾಯಕ ಜಿ. ಎಸ್. ಬಸವರಾಜು ನಾನೇನೂ ಸಚಿವ ಸ್ಥಾನದ ಆಂಕಾಕ್ಷಿಯಾಗಿರಲಿಲ್ಲ, ನನಗೂ ಈಗಅಗಲೇ 82 ವರ್ಷ ವಯಸ್ಸಾಗಿದೆ. ಈಗ ಸಚಿವ ಸ್ಥಾನ ಕೊಟ್ಟರೆ ನನ್ನ ಕೈಲಿ ನಿಭಾಯಿಸಲೂ ಕಷ್ಟವಾಗುತ್ತದೆ. ಅಲ್ಲದೇ ನಾನು ಮೊದಲಿನಿಂದಲೂ ಪಕ್ಷದ ತಳಮಟ್ಟದ ಕಾರ್ಯಕರ್ತನಾಗಿ ದುಡಿಯುತ್ತಾ ಬಂದವನು. ಕೇಂದ್ರ ಹೈಕಮಾಂಡ್ ತೀರ್ಮಾನ ಹೇಗಿದೆಯೋ ಅದರಂತೆ ನಾವಿರಬೇಕು ಎಂದು ಹೇಳಿದರು. ಪರೋಕ್ಷವಾಗಿ ಸಿಎಂ ಬದಲಾವಣೆ ಬೆಂಕಿಗೆ ತುಪ್ಪ ಸುರಿದ ಹಿರಿಯ ನಾಯಕ ಬಿಜೆಪಿಯಲ್ಲಿ ಒಂದು ಸಂಸ್ಕೃತಿ ಇದೆ 75 ವರ್ಷ ಮೀರಿದ ನಾಯಕರನ್ನು ಯಾವುದೇ ಹುದ್ದೆಗಳನ್ನು ನೀಡದಿರುವುದು. ಆದರೆ ಈ ನಿಯಮ ಯಾಕೋ ನಮ್ಮ ರಾಜ್ಯದಲ್ಲಿ ಅಳವಡಿಕೆ ಆಗಿಲ್ಲ. ಬೇರೆ ಎಲ್ಲಾ ರಾಜ್ಯಗಳಲ್ಲೂ ಸಹ ಬಿಜೆಪಿ ಈ ನಿಯಮವನ್ನು ಪಾಲಿಸುತ್ತಿದೆ!!. ಇಲ್ಲಿ ಯಾಕೆ ಇಲ್ಲ ಎಂಬುದನ್ನ ನೀವು ಹೈಕಮಾಂಡಿಗೆ ಕೇಳಬೇಕು.ನೆಹರು ಕಾಲದಲ್ಲಿ ಇದ್ದಂಗೆ ಈಗ ಪರಿಸ್ಥಿತಿ ಇಲ್ಲ, ಆದರೆ ಗೊತ್ತಿಲ್ಲ ಯಾಕೆ ಇಲ್ಲಿ ಆ ನಿಯಮ ತಂದಿಲ್ಲ ಎಂದು ಪರೋಕ್ಷವಾಗಿ ಸಿಎಂ ಬದಲಾವಣೆಗೆ ಬಗ್ಗೆ ಸಂಸದ ಬಸವರಾಜು ಪ್ರತಿಕ್ರಿಯೆ ನೀಡಿದರು.ಈಗ ನಮ್ಮ ಮುಖ್ಯಮಂತ್ರಿ ಯಡಿಯೂರಪ್ಪ ಅವರ ಬದಲಾವಣೆ ಅನ್ನೋದು ಅನಿವಾರ್ಯವಲ್ಲ, ಏಕೆಂದರೆ ಅವರ ತಂಡ ತುಂಬಾ ಚೆನ್ನಾಗಿಯೇ ಕೆಲಸ ಮಾಡುತ್ತಿದೆ. ಚೆನ್ನಾಗಿ ಕೆಲಸ ಮಾಡುವವರನ್ನ ಏಕೆ ಬದಲಾಯಿಸಬೇಕು. ಹೇಗೆ ನಡೆಯುತ್ತಿದೆಯೋ ಹಾಗೇ ನಡೆಯಲಿ ಬಿಡಿ ಎಂದು ಹೇಳಿದರು.2019 ರ ಲೋಕಸಭಾ ಚುನಾವಣೆಯಲ್ಲಿ ಮಾಜಿ ಪ್ರಧಾನಿ ಎಚ್.ಡಿ.ದೇವೇಗೌಡರನ್ನು ಸೋಲಿಸಿದ್ದು ಇವರ ಹೆಗ್ಗಳಿಕೆ. ಕಾಂಗ್ರೆಸ್ ಪಕ್ಷದಿಂದ ರಾಜಕೀಯ ಜೀವನ ಶುರು ಮಾಡಿದ ಇವರು 1984, 1989, 1999ರಲ್ಲಿ 3 ಬಾರಿ ಲೋಕಸಭೆಗೆ ಆಯ್ಕೆಯಾಗಿದ್ದರು. 2004ರಲ್ಲಿ ಕಾಂಗ್ರೆಸ್ನಿಂದ ನಿಂತು ಸೋತ ನಂತರ ಬಿಜೆಪಿ ಸೇರಿಸ ಇವರು 2009, 2019ರಲ್ಲಿ ಬಿಜೆಪಿಯಿಂದ ಸಂಸದರಾದರು.ಯಡಿಯೂರಪ್ಪ ಅವರ ಆಪ್ತ ವಲಯದಲ್ಲಿ ಕಾಣಿಸಿಕೊಂಡಿದ್ದ ಇವರು ಕೆಜೆಪಿ ಸ್ಥಾಪನೆಯಾದಾಗ ಅದರಿಂದ ತಮ್ಮ ಮಗ ಜ್ಯೋತಿ ಗಣೇಶ್ ಅವರನ್ನು ಅಭ್ಯರ್ಥಿಯನ್ನಾಗಿಸಿದ್ದರು. ಪ್ರಸ್ಥುತ ಜ್ಯೋತಿ ಗಣೇಶ್ ತುಮಕೂರು ನಗರದ ಬಿಜೆಪಿ ಶಾಸಕ.ನ್ಯೂಸ್18 ಕನ್ನಡ ಕಳಕಳಿ: ಕೊರೋನಾ ಪಾಸಿಟಿವ್ ಕೇಸ್ಗಳ ಸಂಖ್ಯೆ ರಾಜ್ಯದಲ್ಲಿ ತಗ್ಗಿದೆಯಾದರೂ ಸೋಂಕಿನ ಅಪಾಯದಿಂದ ಸಂಪೂರ್ಣವಾಗಿ ಇನ್ನೂ ಯಾರೂ ಸುರಕ್ಷಿತರಲ್ಲ. ಹೀಗಾಗಿ ಪ್ರತಿಯೊಬ್ಬರು ಕೋವಿಡ್ ನಿಯಮಗಳಾದ ಮಾಸ್ಕ್ ಧರಿಸುವುದು, ಸಾಮಾಜಿಕ ಅಂತರ ಕಾಯ್ದುಕೊಳ್ಳುವುದನ್ನು ಮರೆಯಬಾರದು. ಆದಷ್ಟು ಶೀಘ್ರವೇ ಲಸಿಕೆ ಪಡೆದು ಸೋಂಕಿನ ವಿರುದ್ಧದ ಯುದ್ಧದಲ್ಲಿ ಪ್ರತಿಯೊಬ್ಬರು ಕೈ ಜೋಡಿಸಬೇಕು. ಮನೆಯಿಂದ ಹೊರಗೆ ಹೋಗುವುದನ್ನು ಆದಷ್ಟು ಕಡಿಮೆ ಮಾಡಿ. ಅನಗತ್ಯವಾಗಿ ಗುಂಪು ಗೂಡುವುದನ್ನು ಕಡಿಮೆ ಮಾಡಿ.